**DECIZIA ETAPEI DE ÎNCADRARE**

Proiect

Ca urmare a solicitării de emitere a acordului de mediu adresate de **SC BIO – ZONE ANGUS SRL**, comuna Poiana Teiului, sat Poiana Teiului, județul Neamțînregistrată la APM Neamț cu nr. 2326 din 29.03.2018 în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 23.04.2019, că proiectul **,,Înființare fermă de bovine de carne în comuna Poiana Teiului, județul Neamț”,** propus a fi amplasat în comuna Poiana Teiului, sat Poiana Largului, județul Neamț **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă**;

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului **anexa nr. 2, pct. 1, lit. e „instalaţii pentru creşterea intensivă a animalelor de fermă, altele decât cele incluse în anexa nr. 1”;**

* cererea de solicitate a acordului de mediu a fost făcută cunoscută publicului interesat prin publicare în ziarul Monitorul din 26.03.2019, postare pe site-ul APM Neamț în data de 25.03.2019;
* decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 23.04.2019, și prin grija titularului de proiect anunțul privind decizia a luată a fost publicată în ziarul Realitatea din 24.04.2019.
* nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiunea şi concepţia întregului proiect:**

Prin proiect se propune infiintarea unei ferme de bovine de carne de rasa Angus, amplasată în comuna Poiana Teiului, sat Poiana Largului – cătun Moligelu, județul Neamț.

Terenul pe care se va implementa investitia are o suprafata de 7692 mp.

Funcțional se propune prin infiintarea unei ferme de bovine de carne de rasa Angus următoarele:

1. **Hala crestere bovine de carne :**

-boxe bovine

-boxa pregatire asanare bovine

-linie furajare

-linii evacuare dejectii cu pluguri racloare

-spatiu de odihna bovine

-linie evacuare bovine

1. **Anexa sacrificare, procesare, comercializare si administrativ:**

**Parterul:** este destinat urmatoarelor activitati :

-sacrificare containerizata la nivel de ferma

-spatii transare si depozitare frigorifica

-spatii prelucrare carne, prin tocare

-vestiare tip filtru

-spatiu comercializare produse carne proaspata

**Mansarda/etaj:** este destinata exclusiv zonei administrative

1. **Zona silozuri pentru cereale si FNC**
2. **Zona depozitare masa verde**
3. **Zona depozitare dejectii** (cuva etansa subterana).
4. **Imprejmuire**
5. **Retea de alimentare cu apa in incinta**
6. **Retea de iluminat si supreveghere video in incinta**
7. **Retea de canalizare in incinta**

Finisajele sunt simple, rezistente, adecvate functiunilor cladirii. În spatiile de circulatie si bai sunt pardoseli din gresie, iar in birouri - pardoseli din parchet, iar în zona de animale sunt pardoseli din beton si covoare de cauciuc.

Invelitoarea se propune din panouri metalice tip sandwich.

Structura de rezistenta este realizata din fundatii continue sub ziduri, din beton simplu C9/10 si elevatii din beton armat C25/30.

Suprastructura este propusa din beton prefabricat.

Sarpanta va fi din lemn statificat de rasinoase.

Hala va avea ferme din lemn.

**Imprejmuirea** va fi realizata pe stalpi metalici si panouri de plasa bordurata sau lemn.

**Platforma depozitare masă verde cuprinde:**

**Zona depozitare masa verde**

Platforma deschisa catre calea interioara de acces, unde se aseaza masa verde (iarba, fân, paioase).

Zona destinată depozitării de masă verde este realizată dintr-o platformă betonată și pereți perimetrali din beton armat.

**Platforma** betonată este separată cu rost de pereții perimetrali și este realizată din beton.

**Pereții perimetrali** sunt realizați sub forma unor ziduri de sprijin prevăzuți cu fundație de tip talpă excentrică și pereții în grosime de 25cm.

**Zonă dejecții:**

**Zona depozitare dejectii** (cuva etansa subterana)

Este amplasata sub hala de crestere a bovinelor, avand zona deschisa pentru acces auto (vola, buldoexcavator) si ventilatoare ce vor avea rolul de a nu lasa se se acumuleze gaze de fermentatie.

Zona destinată depozitării dejecțiilor este sub forma unei cuve din beton armat amplasată sub cota plăcii suport pardoseală a halei de crestere bovine în zona deschiderii centrale. Dimensiunile în plan ale cuvei sunt de 10,00m x 70,00m. Înălțimea liberă a cuvei este de 2,50 m.

**Fundațiile** cuvei sunt din beton armat monolit de tip talpă sub pereții din beton armat perimetrali și fundație izolată de tip talpă și cuzinet sub stâlpii centrali. **Pereții longitudinali (parapetii cu inaltimea de 2.50m)** sunt realizați din beton armat.

**Stâlpii centrali** au secțiunea de 40x40cm și sunt realizați din beton.

**Planșeul peste cuvă** este din beton armat monolit în grosime de 15 cm cu descărcare la stâlpi și pereți prin intermediul grinzilor 30x50 cm și a centurilor de pereți.

**Evacuarea dejectiilor provenite de la hala ce adapostesc bovinele:**

Dejectiile mixte provenite de la bovine sunt evacuate prin intermediul plugului raclor intr-un rezervor din beton armat hidroizolat situat la capatul halei. Dejectiile mixte din cuva sunt mixate cu ajutorul mixerului dupa care, prin intermediul unei pompe de namol sunt evacuate spre un storcator in sistem presa, unde sunt separate in fractiune lichida si fractiune solida. Fractiunea lichida este depozitata in doua rezervoare din PAFSIN montate subteran in cuva de beton armat, iar dupa maturare timp de 6 luni se imprastie pe camp cu ajutorul cisternei de imprastiat uree, fiind utilizata ca ingrasament organic. Fractiunea solida este evacuata pe o platforma de gunoi subterana situata sub hala, realizata din beton armat hidroizolat. Dupa ce se lasa la maturat timp de 6 luni, se incarca utilizand un incarcator frontal articulat cu brat telescopic si se transporta pe camp cu o remorca tehnologica pentru a fi folosita ca ingrasament organic.

Pentru monitorizarea calitatii apelor subterane se va executa un foraj de urmarire si observatie, amplasat in aval de cladiri.

**Instalatii sanitare interioare**

Tinand seama de destinatia si caracteristicile celor doua cladiri, s-a adoptat solutia instalatiei interioare de apa rece si calda cu distributie inferioara, cu conducte montate ingropat in pardoseala sau ingropat pe pereti, la 10 cm de pardoseala. In zona usilor, instalatiile sanitare se vor monta in tuburi de protectie, ingropate in pardoseala.

Conductele instalatiei sanitare interioare se vor executa din teava din polipropilena cu insertie, rezistenta la presiunea de regim de 6 bar si la temperaturi uzuale ale apei reci ( 100 C…150C ) si ale apei calde de consum ( 550C…600C ). Pe coloanele de canalizare s-au prevazut piese de curatire Dn 110 mm, astfel incat sa permita curatarea traseului de canalizare. Piesele de curatire se vor monta la o inaltime cuprinsa intre 0,4 m – 0,8 m fata de pardoseala.In grupurile sanitare si in hala, s-au prevazut sifoane de pardoseala care sa permita scurgerea eventualelor pierderi de apa. Pentru mentinerea garzii hidraulice s-au racordat la sifoanele de pardoseala un obiect sanitar cu utilizare frecventa.

Trecerile prin pereti si plansee se va face cu ajutorul unor tuburi de protectie. Fixarea pe pereti a conductelor se realizeaza prin intermediul bratarilor.

**Alimentarea cu apă potabilă** se va realiza printr-un branșament din teava PEHD, DN =50 mm, la rețeaua de alimentare cu apă a comunei Poiana Teiului prevăzut cu cămin de apometru complet echipat. Apa potabilă se va utiliza pentru consum igienico – sanitar (vestiar și grup sanitar), apă tehnologică pentru clădirea destinată sacrificării, procesării și comercializării cărnii și pentru adăpatul animalelor.

**Alimentarea cu apă tehnologică (igienizarea hală creștere bovine) și PSI:**

Sistemul de alimentare cu apă propus se compune din:

* Captare : puț forat prevăzut cu instalații hidraulice și poompă submersibilă;
* Conductă de aducțiune : conductă PEHD, Dn=110 mm , L=65m
* Rezervor de înmagazinare realizat din oțel galvanizat cu Vtot= 200 mc
* Conducte de distribuție : conducte PEHD, Dn=110mm.

Necesarul de apă tehnologică este:

Qs zi med = 42 mc/zi

Qs zi max = 104,05 mc/zi

Qor max = 4,55 mc/h

Necesarul de apă potabilă este:

Qs zi med = 0,354 mc/zi

Qs zi max = 0,46 mc/zi

Qor max = 4,588 mc/h

**Evacuarea apelor uzate:**

Apele uzate se vor colecta după cum urmează:

* Canalizare din țeavă PVC cu DN 100 mm, Ltot=33m și bazin vidanjabil cu V1= 5 mc ( pentru apele uzate de la grupul sanitar aferent halei de creștere)
* Canalizare din țeavă PVC cu DN 160 mm, Ltot=29m și bazin vidanjabil cu V1= 10 mc ( pentru apele uzate de la unitatea de sacrificare și procesare)

Apeleuzatese vor prelua prin vidanjare și transporta la stația de epurare cea mai apropiată.

Apele uzate descărcate în receptor vor respecta prevederile HG 188/2002 , modificată de HG 352/2005 NTPA 002 – bazin vidanjabil

Debitele de ape uzate:

Q uz zi med = 0,438 mc/zi

Q uz zi max = 0,538 mc/zi

Q or max = 0,027 mc/h

Apele meteorice se vor evacua prin sitematizare pe verticală, cu infiltrare în sol.

**Alimentarea cu energie electrică** se va fece prin racord la reţeaua de medie tensiune din zonă

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

Bilantul teritorial:

* Suprafata totala teren este de 7692 mp.;
* Suprafata constructii: 2020 mp;

Pentru realizarea proiectului se vor utiliza materiale de construcţii (nisip, agregate naturale sortate/nesortate, după caz);

**d) cantitatea şi tipurile de deşeuri generate/gestionate:**

- în perioada de realizare a lucrărilor de construcții și montaj*:* - deșeuri din activitatea de construire (deșeuri din construcții -cod 17 xx xx și deșeuri municipale -cod 20 03 01, deșeuri din ambalaje cod 15 01 xx, etc.)

- în perioada de functionare: - deșeurile rezultate din procesul de producție sunt deșeuri municipale -cod 20 03 01 **și** deseuri din agricultura, horticultura, acvacultura, silvicultura, vanatoare si pescuit, de la prepararea si procesarea alimentelor – cod 02 xx xx

-deşeurile rezultate în perioada lucrărilor de execuţie: stocare temporară selectivă în recipiente adecvate ce au special această destinație, fară a se depăși capacitatea de stocare; predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor egenți economici autorizați să execute activități de colectare/ transport în vederea eliminării/ valorificării deșeurilor și resturilor.

-deşeurile rezultate pe perioada de exploatare a proiectului - vor fi stocate temporar în spații/recipiente special destinate acestora, pe categorii de deșeuri și vor fi predate către operatori autorizați să gestioneze fiecare categorie de deșeu, pe bază de contract.

Deșeurile se vor colecta selectiv, corespunzător codurilor de deşeuri precizate în anexa nr. 2 la HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*. Vor fi predate, pe bază de contract, la operatori autorizați pentru colectare/transport/valorificare/eliminare deșeuri periculoase/ nepericuloase; titularii de activități au obligația să solicite și obțină, în momentul punerii în funcțiune a obiectivului, autorizație de mediu- pentru activitățile aferente codurilor CAEN prevăzute în *anexa nr. 1 la Ordinul nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare.*

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

- surse de emisii poluante după punerea în funcțiune a proiectului -nu este cazul.

- surse de poluare fonică după punerea în funcțiune a proiectului - nu sunt identificate surse semnificative generatoare de zgomot.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: nu sunt identificate astfel de riscuri în condițiile respectării prevederilor legisației în vigoare și a condițiilor impuse prin avizele obținute;

**2. Amplasarea proiectului**

**a) utilizarea actuală şi aprobată a terenurilor:** terenul studiat este situat în intravilanul satului Poiana Largului – cătun Moligelu în UTR nr. 3- Zona LMPr – construcții de locuințe individuale și funcțiuni complementare

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu se aplică proiectului;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

Soluţia recomandatã prin proiect nu introduce efecte negative suplimentare asupra solului, drenajului, microclimatului apelor de suprafaţã, vegetaţiei, faunei, aerului sau peisajului.

Implementarea proiectului nu produce efecte negative asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente si nu existã riscul ca în perioada de execuţie a modificarilor sã aparã efecte negative.

**b) natura impactului:** pe perioada execuției lucrărilor - zgomot și eventuale pulberi rezultate în urma operațiunilor executate în cadrul lucrărilor de construire;

Pe perioada funcționării: eventual disconfort olfactiv produs de dejecțiile animaliere.

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

Pe perioada de funcționare - printr-un management corespunzător al dejecțiilor poate fi redus.

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** Implementarea proiectului nu produce efecte negative si nu existã riscul ca în perioada de execuţie a modificarilor sã aparã efecte negative

**g) cumularea impactului cu impactul altor proiecte existente şi/sau aprobate:** zona în care este propusă realizarea proiectului prezintă un potențial de dezvoltare și ca atare există posibiltatea cumularii impactului cu impactul altor proiecte propuse în situația în care perioadele de execuție se vor suprapune; astfel, pentru reducerea eventualului impact asupra factorilor de mediu, se impune respectarea legislației în vigoare și respectarea condițiilor impuse prin avizele obținute.

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, nefiind situată într-o arie naturală protejată.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 şi 54 din Legea apelor nr. 107/1996, cu modificările şi completările ulterioare.

A fost emis avizul de gospodărire a apelor nr. 32/2.04.2019 de către SGA Neamț.

**Condițiile de realizare a proiectului:**

1. obţinerea tuturor avizelor şi acordurilor înscrise în Certificatul de urbanism 7/08.03.2018 emis de Primăria Comunei Poiana Teiului.
2. respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie.
3. agentul ecomomic este obligat să respecte indicatorii de calitate a apelor uzate evacuate și să utilizeze apa cu caracter potabil în desfășurarea activității numai după obținerea avizului DSP Neamț;
4. agentul economic este obligat să monitorizeze impactul obiectivului asupra calității apelor subterane prin executarea unui puț (foraj de observație). Puțul se va amplasa în aval de clădirile proiectate, pe direcția de curgere a apelor subterane.

**Condiţii aferente lucrărilor de construire şi specifice organizării de şantier:**

Organizarea de șantier este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise prin SR 10009/2017 şi în limitele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei.

Pentru realizarea organizării de șantier se vor avea în vedere următoarele :

* delimitarea zonelor de lucru pentru realizarea obiectivului de investiţie pentru organizarea de şantier se va amenaja pe terenul proprietate privata a beneficiarului, pe amplasamentului proiectului, pe platformă balastată care va fi utilizată ulterior pentru amanajere de platforme betonate si cele suplimentar utilizate vor fi readuse la forma initială și se vor stabili zonele de parcare a autovehiculelor şi utilajelor;
* organizarea de şantier se va realiza în interiorul amplasamentului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;
* organizarea de şantier va fi amenajată conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare;
* apele uzate menajere se vor evacua în toalete ecologice;
* deşeurile menajere vor fi colectate ȋn pubele etanşe;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* se interzice executantului să execute conectări şi deconectări care necesită întreruperea surselor de alimentare cu energie electrică şi a altor utilităţi sau modificarea de trasee sau reţele de utilităţi fără avizul scris al beneficiarului;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* personalul executantului va purta echipament de protecţie şi de lucru inscripţionat cu numele societăţii respective, pentru o mai bună identificare. Personalul executantului va fi instruit cu privire la răspunderile ce revin executantului cu privire la depozitarea şi eliminarea deşeurilor, măsurilor de protecţie şi prim ajutor etc.
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat. Constructorul are obligatia de a amenaja, dota si intretine corespunzator zonele de depozitare in locatia pusa la dispozitie de beneficiar, de a organiza descarcarea/incarcarea si manipularea materialelor, de a asigura gestiunea tuturor bunurilor aprovizionate pentru realizarea lucrarii.
* depozitele constau in spatii libere, delimitate prin imprejmuire cu gard si porti de acces dotate cu sisteme de inchidere si incuiere – pentru materialele care permit depozitarea in spatii deschise, precum si din containere magazii metalice – pentru materiale si alte bunuri care necesita astfel de conditii de inmagazinare. Produsele chimice, precum si produsele inflamabile si/sau explozibile vor fi identificate, iar pentru acestea se vor prevedea spatii separate si conditii specifice de depozitare astfel incat sa fie asigurate conditiile de securitate corespunzatoare;
* depozitarea materialelor se va face ordonat, pe sortimente si tipo-dimensiuni, astfel incat sa se excluda pericolul de răsturnare, rostogolire, incendiu, explozii etc, dimensiunile si greutatea stivelor vor asigura stabilitatea acestora;
* pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006. Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă. Descarcarea se va face in mod ordonat, materialele asezandu-se dupa specificul lor in gramezi sau stive;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejuri;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* la finalizarea investitiei terenul ramas liber va fi amenajat cu spatii verzi.
* pentru perioadele in care lucrarile nu pot fi executate datorita conditiilor meteo nefavorabile suspendarea activitatii de constructie se va face in conformitate cu legislatia in vigoare, prin anuntarea beneficiarului de catre constructor si ISC – Neamt, prin luarea masurilor care se impun.

**Condiții impuse după punerea în funcțiune a proiectului:**

* ținerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată.

**Condiţii cu caracter general:**

* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**Director Executiv,**

**Iulian JUGAN**

**Şef Serviciu A.A.A. , Coordonator Compartiment C.F.M.,**

**Monica ISOPESCU Elena-Doinița CÂRLIG**

**Întocmit, Întocmit,**

**Radu Vasile STANCIU Roxana SAVINA**